ไฟแนนซ์ทูเดย์
...ศุภเดช พูนพิพัฒน์ กรรมการผู้จัดการใหญ่ บริษัท ทุนธนชาต แอบใช้เวลาว่างในวันหยุด ไปปั่นจักรยานที่ลานสนามบินสุวรรณภูมิ เมื่อวันที่ 25 ต.ค.ที่ผ่านมา พนักงานเจอคุณศุภเดชไปเป็นประธานทอดกฐินหลวง ที่วัดพนัญเชิง จ.พระนครศรีอยุธยา ถึงกับตะลึงตึงตึง เพราะท่านประธานฟิตแอนด์เฟิร์ม ขนาดหนุ่มๆ ยังอาย
29 ต.ค. 2557

...ศุภเดช พูนพิพัฒน์ กรรมการผู้จัดการใหญ่ บริษัท ทุนธนชาต แอบใช้เวลาว่างในวันหยุด ไปปั่นจักรยานที่ลานสนามบินสุวรรณภูมิ เมื่อวันที่ 25 ต.ค.ที่ผ่านมา พนักงานเจอคุณศุภเดชไปเป็นประธานทอดกฐินหลวง ที่วัดพนัญเชิง จ.พระนครศรีอยุธยา ถึงกับตะลึงตึงตึง เพราะท่านประธานฟิตแอนด์เฟิร์ม ขนาดหนุ่มๆ ยังอาย
...การต่อสู้ฟาดฟันชิงตำแหน่งผู้อำนวยการออมสินเข้ามาถึงโค้งสุดท้ายแล้ว ไม่น่าเชื่อว่าผู้สมัครบางคนจะงัดสารพัดรูปแบบออกมาใช้ ทำทุกอย่างทั้งบนดิน ใต้ดิน และไสยศาสตร์ 
เรื่องนี้ดราม่าสุดๆ มีทั้งวิ่งไปในค่ายทหาร ไปเสนอขอแรงหนุน ถ้าได้ตำแหน่งแล้วจะเชิญมาเป็นที่ปรึกษา รายได้ขั้นต่ำของที่ปรึกษาเดือนละ 5 หมื่นบาท ดูแล้วรู้สึกกระจอก เพราะที่ปรึกษาน่าจะได้เดือนละเป็นแสน แต่ถ้าต้องการปริมาณคนมากก็ต้องลดผลตอบแทนต่อรายลง
มีทั้งให้ระดับรองผู้อำนวยการออมสิน ทำหนังสือสอบถามไปยังแบงก์ชาติ และ สคร.เพื่อยืนยันคุณสมบัติผู้สมัครว่าเป็นเบอร์ 2 ในองค์กรหรือเปล่า หวังเตะตัดขาคู่แข่ง
มีคนกระซิบมาว่าเต็งหนึ่งเดินทางไปทำบุญที่เชียงราย ก็มีคนตามรอยไปทำบุญทับ บอกพระว่าอย่าช่วยเต็งหนึ่งแล้วจะถวายเงินทำบุญให้มากกว่า 
ทำกันถึงขนาดนี้ ไม่รู้ว่าบิ๊กตู่แก้มยุ้ย พล.อ.ประยุทธ์ จันทร์โอชา นายกรัฐมนตรี ขวัญใจของ ช.ชดา ฟังแล้วรู้สึกอย่างไรบ้าง เอะอะอะไรก็มีแต่คนพูดกันลอยๆ ว่า ยุคนี้ใครอยากได้อะไรต้องไปวิ่งเต้นกับทหาร ทำให้คะแนนนิยมของรัฐบาลหล่นพรวดพราด
...เรื่องนี้ รมว.คลัง สมหมาย ภาษี นั่งบนภูดูเสือวิ่งเล่น กรณีคัดเลือกตัวผู้อำนวยการออมสินคนใหม่ ไม่ส่งสัญญาณอะไร ปล่อยให้คณะกรรมการธนาคารดำเนินการไปตามขั้นตอน บอร์ดก็รอให้คณะกรรมการสรรหาฯ ส่งรายชื่อผู้ที่มีคุณสมบัติเหมาะสมที่สุดมาให้ แต่บอร์ดสรรหาก็ยังทำใจไม่ได้ว่าจะส่งชื่อใครดี